Nesti sen nun podemos escaecer, de mano, que la esploración espeleolóxica tien la necesidá de ser un llabor sistemático nuna zona concreta, esto ye, so un sistema kársticu en conxuntu o parte d'elli: un llabor que nun pue vese alteriao por inxerencies estrañes, so pena de frayar una investigación na que s'invierten abondes cantidaes de tiempu, medios y xente (bien de veces, perteneciente a dixebraos coleutivos) a lo llargo d'abondos años. D'ehí la necesidá d'una normativa d'espediciones y d'una regulación de les zones de trabayu.